Sabinet | Volume 106, Issue 3150
Volume 106, Issue 3150, 2003
Die Kerkblad - Volume 106, Issue 3150, April 2003
Volume 106, Issue 3150, April 2003
Paasfees - 'n fees op pad na die wederkoms : uit die Woord
Author P.A. Coetzee
Dit is 'n groot omwenteling in 'n mens se lewe as jy moet verhuis. Ewe skielik moet jarelange bande losgemaak word en 'n nuwe begin wag. Die nuwe begin is nie so maklik nie - nuwe omgewing, nuwe vriende, nuwe huis, aanpassing van kinders by die skool, en nog vele meer. Vir elkeen van ons is verandering moeilik en soms ook baie traumaties.
Verkiesing tot verantwoordelikheid
Source: Die Kerkblad 106, pp 4 –6 (2003)
U het dit al gesien - 'n groot rots. Sy granietwortels is stewig vervleg in die ingewande van die aarde. Hy staan daar diep in die see. Die golwe rys en sink om die rots heen in 'n rustelose deining. Die rots toring bo die oppervlakte van die malende, wit-skuimende oseaanwaters uit. Dit bruis en kook soos die water hoog opspat teen die onverskuifbare rots.
Source: Die Kerkblad 106, pp 7 –11 (2003)
Onthou altyd dat Jesus Christus, 'n nakomeling van Dawid, uit die dood opgewek is. Dit is die evangelie wat ek verkondig - 2 Timoteus 2:8
Die redakteur gesels met ... teologiese student Hennie Goede
In die vorige uitgawe het die Redakteur met een van die ouer lidmate in die GKSA, prof. Hennie Bingle, gesels. Hierdie keer word met een van die jongeres gesprek gevoer.
Twee nuwe professore by die Teologiese Skool
Authors: Dries Du Plooy and Faan Denkema
Dit is my voorreg om op versoek van Die Kerkblad 'n kort skets van prof. Callie Coetzee te gee. Hy is aan die einde van verlede jaar deur die Breë Kuratorium as professor aan die Teologiese Skool beroep, is in Januarie vanjaar in hierdie diens bevestig en is dus sedert die begin van 2003 aan die Teologiese Skool verbonde. In terme van die ooreenkoms tussen die GKSA en die PU vir CHO het die Universiteit hom ook benoem as medeprofessor in die Fakulteit Teologie. Wat hier volg, is inderdaad slegs 'n skets, en nie bedoel om volledig te wees nie. Die leser sal egter uit die hooflyne wat gebied word, gou kan agterkom dat prof. Callie Coetzee besondere gawes van die Here ontvang het, en dat die kerke in hom 'n ware dienskneg het wat sy werk as 'n roeping sien en wat hy tot eer van die Koning van die kerk sal wil verrig.
Teologiese Skool groet twee professore
Authors: Koos Vorster and Cassie Venter
Ná 'n bedieningstyd van 40 jaar het prof. Amie van Wyk aan die einde van 2002 geëmeriteer. Hiervan was 19 jaar in die aktiewe bediening en 21 jaar in die opleiding van predikante. As predikant het hy onderskeidelik die gemeentes Salisbury, Johannesburg-Sentraal en Stellenbosch/Strand bedien. Ook as professor het hy 'n wye ervaringsveld gehad deur 13 jaar aan die Hammanskraalse Teologiese Skool en agt jaar aan die Teologiese Skool Potchefstroom verbonde te wees. Hier het hy die vakke Filosofie, Dogmatiek, Etiek en Liturgiek aangebied en op al hierdie velde besondere wetenskaplike bydraes gemaak.
Ons praat met die vorige redakteur ...
Op versoek van die Redaksie het die vorige redakteur van Die Kerkblad, prof. GJC (Jorrie) Jordaan op informele wyse gesels oor sy redakteurskap van meer as 11 jaar. - Red.
"... Wat opgestaan het uit die dood" : 'n omstrede geloofsartikel ...
Wat word met hierdie belydenis bedoel? Beteken dit dat Jesus werklik liggaamlik uit die dood uit opgestaan het? Kan ons as (post)moderne mense vandag nog hierdie uitdrukking van ons pre-moderne voorouers en hulle gedagtewêreld as ons eie aanvaar?
Toe Kleopas met sy metgesel op die aand van die opstandingsdag by die dissipels kom, roep hulle triomfantelik uit: "Die Here het regtig opgestaan" (Luk. 24:34). Maar het die opstanding van Christus werklik daardie dag plaasgevind? Eeue lank is dit nooit bevraagteken nie. Maar in die laaste drie eeue is agter die "regtig" van die Emmausgangers 'n vraagteken geplaas. Die groot vraag is: Was daar werklik 'n leë graf en het Iemand wat al dood was, regtig daaruit opgestaan?
Die twee Maria's ...
Simeon het gesê 'n swaard sal deur my hart gaan (Luk. 2:35). Is dit hoe dit voel? Ek is seker 'n fisiese swaard deur my hart sal minder pynlik wees. Ek wil my hart uitruk sodat die ontsaglike pyn net kan stop. Die pyn van jou kind se lyding. Kyk net die merke van hoe Hy wreed deur die Romeinse soldate gemartel is ... ek kan nie meer kyk nie! My gemoed is swaar, my kop pyn van die maalkolk van gedagtes. Dit is nie net vandag se pyn nie. So baie dinge, so onverstaanbaar ... Ek het alles wat gebeur het, in my hart bewaar, maar kan dít die uiteinde wees? My kind aan 'n kruis ... en die vraag: Is dit nog my kind?
Gister was maklik
Source: Die Kerkblad 106, pp 26 –36 (2003)
Die wêreld is tans in 'n proses van versnelde verandering. Die huidige verandering is egter uniek. Dit is nie 'n verandering omdat dit bloot 'n wegbeweeg van gister na vandag toe is nie. Die verandering van vandag is die tipe verandering wat so eenmaal elke paar honderd jaar kom.
Staan vas in 'n stukkende wêreld : ons bondsjeug
Jy het as jongmens die stukkende wêreld waarin ons lewe, reeds ontmoet. Die invloed van die sonde is orals - 'n invloed waaroor ons met berou voor God moet treur en waarteen ons koninklik moet veg. Dalk is jy geskok oor die vloektaal of kleredrag of drankmisbruik wat jy gesien en gehoor het. Maar die groot vraag is: As jy teleurgesteld is oor die sondige en lelike dinge wat jy gehoor en gesien het, wat gaan jy doen?
Eensaam en tog nie! : ons bondsjeug
Eensaamheid is 'n goor gevoel! Daardie besef dat jy ver weg van jou bekendes is en al is jy tussen baie ander jongmense, voel jy alleen.
'n Nuwe WweSSkamp vir Randvaal - Werkende Wesens en Senior Studentekamp 25-28 April 2003, Willibar Guest Farm (Hartebeespoortdam) : ons bondsjeug
Toerustingskamp vir studenteleiers in Drakensberge : ons bondsjeug
Authors: Hendrika Hoogendijk and Raymond Hugo
"Stunning!" Dit is die eerste woord wat by my opkom as ek aan die Visiekamp dink. Bo en behalwe al die "interresante" lesings, geloofsgroei en opbou van nuwe en vaster verhoudings, was die natuurskoon iets wat 'n mens nie gou kan vergeet nie. Vir 'n week lank het ons die voorreg gehad om elke oggend wakker te word met die mooiste berge reg rondom jou. Jabbokstiltes was ekstra spesiaal omdat jy opnuut kon besef hoe groot ons God is om alles van die hoogste pieke tot die fynste mis te kon maak.
Wat is my gewete? : ons bondsjeug
Elkeen van ons lewe elke oomblik met ons gewete saam en tog weet ons so min daarvan. Ons gewete kan ons op die regte koers hou en ook soms wakker hou.
Riglyne vir groepleiers met Bybelstudie : iet vir julle jeuggroep : ons bondsjeug
Bybelstudie speel 'n baie belangrike rol in die geloofsopbou en onderlinge meelewing van 'n gemeente. Vergader asseblief gereeld met jou groep, want die waarde is vir 'n gemeente onmeetbaar groot.
Sinode 2003 en die Messiaanse Psalms
In opdrag van Sinode 2000 het die volle deputategroep vir Liturgiese Sake as keurderspaneel opgetree om die Nuwe Psalmberyming (2001-omdigting) te beoordeel. Deel van hierdie deputate se werkswyse was om die nuwe omdigtings aan alle kerkrade te stuur en kommentaar te vra. Baie kommentaar met wisselende inhoud is ontvang. Al hierdie kommentaar is vervat in 'n Bylae wat beskikbaar was vir die Sinode van 2003. Die deputate het al hierdie kommentaar deurgewerk en sekere probleemareas geïdentifiseer.
Die Messiaanse karakter van die Ou Testament en Psalmberyming
Die Nasionale Sinode van 2003 het 'n hele aantal belangrike besluite geneem waaroor alle lidmate van die kerke nie ewe gelukkig is nie. Een van die besluite wat tans baie opspraak maak, is die besluit om die 2001- omdigting van die Psalms by die kerke vir gebruik aan te beveel. Hierdie besluit van die Sinode het gevolg nadat die saak van die nuwe omdigting telkens tevore op die tafel van sinodes was, en nadat deputate deur sinode benoem daaraan meegewerk het.
Gereformeerdes in Londen
In 2001 het ons die eerste keer probeer om georganiseerd kontak te maak met die Gereformeerdes wat in Londen vir 'n korter of langer tyd vertoef.